Z A P I S N I K
 7. sjednice Vijeća Mjesnog odbora Sloboština, održane dana 
17. studenog 2021. godine u objektu mjesne samouprave Sloboština,
s početkom u 20:00 sati


NAZOČNI ČLANOVI VIJEĆA:  Srećko Krivić, Darko Konjiković, Martina Hegedušić, Goran Ratković, Danica Juričić Spasović, Antonio Pavlečić

Vijećnik Josip Benko svoje odsustvo nije pravovremeno opravdao pismenim putem, te nije mogao prisustvovati sjednici zbog nemogućnosti predočenja valjane COVID potvrde.

Prvotna sjednica zakazana za 09.11.2021. godine nije se održala zbog nemogućnosti izglasavanja dnevnog reda sjednice.

Predsjedava Goran Ratković, predsjednik Vijeća.

Zapisnik vodi: Darko Konjiković, vijećnik u Vijeću

Sjednica je započela u 20:07 h, jer je Vijeće čekalo dolazak vijećnika. 

Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

	Predsjednik konstatira da je na početku otvaranja Sjednice nazočno 6 od ukupno 7 članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora Sloboština. 


USVAJANJE ZAPISNIKA

	Bez rasprave, sa 6 glasova ˝ZA˝ Vijeće prihvaća tekst Zapisnika 6. sjednice održane 19. listopada 2021. 


USVAJANJE DNEVNOG REDA

Nakon dopune dnevnog reda sa točkama 4. i 5. prema prijedlogu predsjednika vijeća Gorana Ratkovića, Vijeće Mjesnog odbora sa 5 glasova „ZA“ i 1 glasom ''SUZDRŽAN'' prihvaća dnevni red. 

D n e v n i     r e d

1. Prijedlog Plana prioriteta komunalnih aktivnosti za 2022. godinu Mjesnog odbora Sloboština – zaključak, donosi se
2. Izmjena Financijskog plana Mjesnog odbora Sloboština za 2021. godinu – zaključak, donosi se
3. Povećanje vidljivosti prometne signalizacije na kružnom toku kod križanja Zahradnikove, Gradićeve i Miškinine ulice – zaključak, donosi se
4. [bookmark: _Hlk88314215]Prijedlog Programa asfaltiranja nerazvrstanih cesta I. reda u 2022. godini – zaključak, donosi se
5. [bookmark: _Hlk88315846][bookmark: _Hlk88397982]Prijedlog i projekt građenja parkinga na lokaciji Bolšićeva ulica 1-15, - zaključak, donosi se
6. Pitanja, prijedlozi, obavijesti


[bookmark: _Hlk88394940]Ad.1.Prijedlog Plana prioriteta komunalnih aktivnosti za 2022. godinu Mjesnog odbora Sloboština – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Martina Hegedušić i Darko Konjiković

VMO Sloboština raspravljalo je o potencijalnim prioritetima komunalnih aktivnosti, te su vijećnici iznijeli svoja mišljenja i prijedloge. 

Tijekom rasprave, vijećnici su iznijeli 10 prijedloga Plana prioriteta komunalnih aktivnosti za 2022. godinu Mjesnog odbora Sloboština, o kojima je provedeno glasovanje:

1. Postavljanje drvenih klupica i stolova, na više lokacija

· Zamjena dotrajalih klupica i postavljanje stolova na igralištu OŠ Otok
· Postavljanje klupica i stolova na zelenoj površini sa južne strane ulice Vladimira Varićaka 15 ( kod autobusne stanice )
· Postavljanje dodatnih klupica na šetnici uz ulicu SR Njemačke

2. Izgradnja nogostupa ( sjeverna strana Većeslava Holjevca ) od semafora kod Lidla, u smjeru zapada, do križanja sa Nežićevom ulicom
3. Projektna dokumentacija za ŠRC Sloboština
4. Izgradnja dječjeg igrališta u Nežićevoj ulici
5. Izgradnja parka za pse 
6. Izgradnja nogostupa (sjeverna strana Većeslava Holjevca) od križanja kod Kauflanda, pa zapadno do semafora kod Lidla (autobusna stanica)
7. Spajanje 2 dijela nogostupa uz školsko igralište ispred kućnog broja Stjepana Gradića 13
8. Postavljanje parkinga za bicikle tzv. klamerica:
· Ispred O.Š. Otok - zamjena postojeće spirale novim klamericama
· Zamjena postojeće spirale na Trgu u Sloboštini ispred Spara novim klamericama
· Postavljanje novih klamerica ispred pošte u V. Varićaka
· Postavljanje klamerica ispred dječjeg vrtića u Zahradnikovoj, točna lokacija bi se utvrdila u dogovoru sa strukom.
· Postavljanje novih klamerica kod crkve (put prema pekari)

9. Izrada projektne dokumentacije za proširenje autobusnog okretišta 219
10. Uređivanje i asfaltiranje parkinga u Miškininoj ulici, na k.č. 1730/1; 1741/6


Nakon provedene rasprave, sa 6 glasova ''ZA'' usvojeni su prijedlozi od 4. i 6.–10. , 
sa 5 glasova ''ZA'' i 1 ''SUZDRŽAN'' usvojeni su prijedlozi 2. i 5., sa 2 glasa ''ZA'' i 4 ''SUZDRŽAN'' nisu usvojeni prijedlozi 1..i 3. i temeljem toga VMO Sloboština donosi:



Z A K LJ U Č A K

[bookmark: _Hlk88309638]O prijedlogu Plana prioriteta komunalnih aktivnosti za 2022. godinu Mjesnog odbora Sloboština 

1. [bookmark: _Hlk88309762]Vijeće Mjesnog odbora Sloboština raspravljalo je o planu prioriteta komunalnih aktivnosti za 2022. godinu Mjesnog odbora Sloboština

2. Vijeće Mjesnog odbora Sloboština donosi prijedloge plana prioriteta komunalnih aktivnosti za 2022. godinu Mjesnog odbora Sloboština
1. Izgradnja dječjeg igrališta u Nežićevoj ulici
2. Izgradnja parka za pse 
3. Izgradnja nogostupa (sjeverna strana Većeslava Holjevca) od križanja kod Kauflanda, pa zapadno do semafora kod Lidla (autobusna stanica)
4. Izgradnja nogostupa ( sjeverna strana Većeslava Holjevca ) od semafora kod Lidla, u smjeru zapada, do križanja sa Nežićevom ulicom
5. Spajanje 2 dijela nogostupa uz školsko igralište ispred kućnog broja Stjepana Gradića 13
6. Postavljanje parkinga za bicikle tzv. klamerica:
· Ispred O.Š. Otok - zamjena postojeće spirale novim klamericama
· Zamjena postojeće spirale na Trgu u Sloboštini ispred Spara novim klamericama
· Postavljanje novih klamerica ispred pošte u V. Varićaka
· Postavljanje klamerica ispred dječjeg vrtića u Zahradnikovoj, točna lokacija bi se utvrdila u dogovoru sa strukom.
· Postavljanje novih klamerica kod crkve (put prema pekari)

7. Izrada projektne dokumentacije za proširenje autobusnog okretišta 219
8. Uređivanje i asfaltiranje parkinga u Miškininoj ulici, na k.č. 1730/1; 1741/6

3. Ovaj Zaključak dostavlja se Vijeću Gradske četvrti Novi Zagreb – istok


Ad.2. Izmjena Financijskog plana Mjesnog odbora Sloboština za 2021. godinu – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Martina Hegedušić, Darko Konjiković

[bookmark: _Hlk86096289]Nakon uvodne riječi Predsjednika, povela se rasprava o financijskom planu MO Sloboština za 2021. godinu, ali i za buduće financijske planove. Vijećnici su iznijeli svoje viđenje aktualnog Financijskog plana i vizije budućih financijskih planova.

Nakon provedene rasprave, VMO Sloboština sa 5 glasova ''ZA'' i 1 glasom ''SUZDRŽAN'' donosi:



Z A K LJ U Č A K

[bookmark: _Hlk88311123]O izmjeni Financijskog plana Mjesnog odbora Sloboština za 2021. godinu 

1. Vijeće Mjesnog odbora Sloboština raspravljalo je o izmjeni Financijskog plana Mjesnog odbora Sloboština za 2021. godinu

2. Vijeće Mjesnog odbora Sloboština je usvojilo rebalansirani Financijski plan 2021. za MO Sloboštinu, sa naglaskom da će tražiti pisanim putem Vijeće Gradske Četvrti, ključ po kojem se radi  plan raspodjele sredstava po mjesnim odborima. Također će Vijeće Mjesnog odbora Sloboština zatražiti uvid u planove i učinke Usluga tekućeg i investicijskog održavanja ( održavanje javnih zelenih površina i održavanje nerazvrstanih cesta ).


3. Ovaj Zaključak dostavlja se Vijeću Gradske četvrti Novi Zagreb – istok









Ad. 3.Povećanje vidljivosti prometne signalizacije na kružnom toku kod križanja Zahradnikove, Gradićeve i Miškinine ulice – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Antonio Pavlečić

VMO Sloboština raspravljalo je o povećanju vidljivosti prometne signalizacije na navedenoj lokaciji, gdje se prometni znakovi zapravo međusobno zaklanjaju, te bi trebalo izmjestiti jednog od njih na drugu lokaciju.

Nakon provedene rasprave, VMO Sloboština jednoglasno donosi:


Z A K LJ U Č A K

O povećanju vidljivosti prometne signalizacije na kružnom toku kod križanja Zahradnikove, Gradićeve i Miškinine ulice 


1. Vijeće Mjesnog odbora Sloboština raspravljalo je o prijedlogu za povećanje vidljivosti prometne signalizacije na kružnom toku kod križanja Zahradnikove, Gradićeve i Miškinine ulice

2. Vijeće Mjesnog odbora Sloboština je zaključilo da je potrebno izmjestiti jedan od navedenih znakova ( znak za skretanje prema Centru za Rehabilitaciju Zagreb ili znak za kružni tok i znak za raskrižje s cestom s prednošću prolaska )  na vidljiviju poziciju, radi sveopće sigurnosti prometovanja na tom dijelu kružnog toka.

3. Ovaj Zaključak dostavlja se Vijeću Gradske četvrti Novi Zagreb – istok













Ad. 4.Prijedlog Programa asfaltiranja nerazvrstanih cesta I. reda u 2022. godini – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Danica Juričić Spasović, Antonio Pavlečić

Nakon uvodne riječi Predsjednika i prezentiranja samog predmeta, pokrenuta je rasprava o navedenom prijedlogu Programa asfaltiranja nerazvrstanih cesta I. reda u 2022. godini. Vijećnici su iznijeli svoja mišljenja, prokomentirali sam prijedlog i poziciju MO Sloboština kada se govori o financiranju jedinica lokalne samouprave. 

Nakon provedene rasprave sa 4 glasa ''ZA'' i 2 glasa ''SUZDRŽAN', usvojen je:


 Z A K LJ U Č A K

O prijedlogu Programa asfaltiranja nerazvrstanih cesta I. reda u 2022. godini 


1. Vijeće Mjesnog odbora Sloboština raspravljalo je o prijedlogu Programa asfaltiranja nerazvrstanih cesta I. reda u 2022. godini

2. Vijeće Mjesnog odbora Sloboština smatra da ovakvi veliki zahvati prelaze financijske mogućnosti pojedine gradske četvrti i mjesnog odbora, te daje pozitivno mišljenje da se navedeni projekti iz Programa financiraju iz Proračuna Grada Zagreba, Gradskog ureda za mjesnu samoupravu, Glava 00501 Gradski ured za mjesnu samoupravu, Program 1505 Program uređenja Grada, Aktivnost A150501 Uređenje Grada izvan redovnih programa, Izvor 4.4 Ostali prihodi za posebne namjene

 
3. Ovaj Zaključak dostavlja se Vijeću Gradske četvrti Novi Zagreb – istok









Ad. 5. Prijedlog i projekt građenja parkinga na lokaciji Bolšićeva ulica 1-15, - zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Danica Juričić Spasović, Antonio Pavlečić


Predsjednik je ovu temu naknadno uvrstio u dnevni red, nakon prethodnog sastanka sa stanarima Bolšićeve ulice 1-15, gdje je uspostavljena komunikacija, te su dobivene određene informacije vezane uz tu problematiku i sam projekt. Vijeće Mjesnog odbora Sloboština  tražilo je već podatke o projektu građenja parkinga na navedenoj lokaciji. Nije dobilo konkretne povratne informacije, te će nastaviti sa traženjem potrebnih informacija za pokretanje navedenog projekta. Vijećnik Antonio Pavlečić iznio je informacije i saznanja iz prijašnjeg saziva VMO vezana uz ovaj projekt.

Nakon rasprave, Vijeće je pristupilo glasovanju i jednoglasno odlučilo za:


Z A K LJ U Č A K

O prijedlogu i projektu građenja parkinga na lokaciji Bolšićeva ulica 1-15 


1. Vijeće Mjesnog odbora Sloboština raspravljalo je o prijedlogu i projektu građenja parkinga na lokaciji Bolšićeva ulica 1-15

2. Vijeće Mjesnog odbora Sloboština smatra da je ovaj projekt izuzetno važan za povećanje prijeko potrebnog parkirnog kapaciteta, smanjenje nepropisnog parkiranja i opće poboljšanje kvalitete života u naselju Sloboština. Na temelju svega navedenog, VMO Sloboština traži da se provjeri da li je projekt već započet, ukoliko je, preko kojeg gradskog ureda i traži da se projektna dokumentacija dostavi na uvid. Ukoliko projekt još nije započet i projektna dokumentacija još ne postoji, VMO Sloboština traži da se što prije organizira sastanak nadležnog gradskog ureda i stanara Bolšićeve 1-15 kako bi stanari prezentirali svoje probleme i ponudili njihovo viđenje rješenja, nakon čega će nadležni gradski ured dati svoje mišljenje.

3. Ovaj Zaključak dostavlja se Vijeću Gradske četvrti Novi Zagreb – istok






Ad. 6. Pitanja, prijedlozi, obavijesti

Nakon provedenih glasanja za prethodno navedene točke 7. sjednice, vijećnici su dobili riječ da prokomentiraju ostale teme koje nisu bile pokrivene.
Vijećnik Antonio Pavlečić se osvrnuo na adventsko uređenje naselja Sloboština i zatražio da se pošalje upit prema Grada za dodatne svjetlosne elemente sa kojima bi se dodatno okitile ulice, koje su to prethodnih godina bile.
Pokrenuta je rasprava oko pješačkog prijelaza Varićakova-Zahradnikova, Predsjednik je iznio nove informacije i želja je svih vijećnika da se taj projekt čim prije odradi.
Raspravljalo se o dežurstvima u MO Sloboština, koliko često bi trebala biti i sa naglaskom na poštivanje COVID mjera.
Vijećnik Srećko Krivić je postavio upit o deratizaciji u naselju Sloboština, u kojoj je fazi projekt i kada se može očekivati realizacija. Predsjednik je odgovorio da je sve proslijeđeno nadležnim službama, koje će se očitovati.
Vijećnica Martina Hegedušić postavila upit da se u prostorima MO oslobodi jedan ormar u kojem bi se držale stvari, dokumentacija i ostalo potrebno za rad VMO Sloboština.
Predsjednik je informirao vijećnike da je u planu sastanak sa ravnateljicom OŠ Otok i pozvao one koji to žele da prisustvuju navedenom sastanku.



Obzirom da više nije bilo pitanja i prijedloga predsjednik Vijeća zaključuje sjednicu u 21:27 sati.


KLASA: 026-02/21-002/2003
[bookmark: _GoBack]URBROJ: 251-06-11-905-21-3
Zagreb, 17. studenog 2021.

Zapisnik sastavio:							
Darko Konjiković
Predsjednik 
Vijeća Mjesnog odbora
Sloboština
Goran Ratković





